ໝວດທີ I
ບົດບັນຍັດທົວໄປ
ມາດຕາ 1. ຈູດປະສົງ
ກົດໝາຍວ່າດ້ວຍ ແນວລາວສ້າງຊາດ ກຳນົດ ຫລັກການ, ລະບຽບການ, ມາດຕະການກ່ຽວກັບການຈັດຕັ້ງ, ການເຄືອນໄຫວ, ການຄູ້ມຄອງ ແລະ ການກວດກາຂອງແນວລາວສ້າງຊາດເພື່ອຮັບປະກັນ ການປະຕິບັດພາລະບົດບາດ, ສິດ ແລະ ໜ້າທີ່ຂອງຕົນໃຫ້ມີປະສິດທີຜົນສູງແນໃສ່ເຕົ້າໂຮມຄວາມສາມັກຄີ, ປຸກລະດົມຄວາມຕື່ນຕົວ, ນ້ຳໃຈຮັກຊາດ, ຮັກລະບອບໃໝ່ ຂອງປະຊາຊົນລາວບັນດາເຜົ່່າຢູ່ພາຍໃນ ແລະ ຕ່າງປະເທດ, ປະກອບສ່ວນເຂົ້າໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ ໃຫ້ມີຄວາມເຂັ້ມແຂງ, ຮັ່ງມີ, ສີວິໄລ ແລະ ຍຸດຕິທຳ.
ມາດຕາ 2. ແນວລາວສ້າງຊາດ
ແນວລາວສ້າງຊາດແມ່ນອົງການຈັດຕັ້ງສຳພັນທາງການເມືອງຂອງທົວສັງຄົມ, ເປັນສະຫະພັນສະໝັກໃຈທີ່ສ້າງຂື້ນບົນພື້ນຖານຄວາມຕື່ນຕົວ ຂອງອົງການຈັດຕັ້ງການເມືອງ, ອົງການຈັດຕັ້ງກນເມືອງ-ສັງຄົມ, ອົງການຈັດຕັ້ງສັງຄົມ ແລະ ບຸກຄົນທີເປັນຕົວແທນໃຫ້ແກ່ຊົນຊັ້ນ, ຊັ້ນຄົນ,ຊົນເຜົ່າ, ສາສະໜາ, ເພດ, ໄວລວມທັງຕົວແທນຊາວລາວທີ່ດຳລົງຊີວິດຢູ່ຕ່າງປະເທດ.ແນວລາວສ້າງຊາດສຶບທອດ ແລະ ເສີມຂະຫຍາຍມູນເຊື້ອ ອັນສະຫງ່າລາສີ ຂອງແນວລາວອິດສະລະ ແລະ ແນວລາວຮັກຊາດ ເຊຶ່ງໄດ້ເຕາໂຮມຄວາມສາມັກຄີປະຊາຊົນລາວບັນດາເຜົ່າເຂົ້າໃນການຕໍ່ສູ້ກູ້ຊາດໃນເມື່ອກ່ອນ ແລະ ການປະຕິບັດສອງໜ້າທີ່ຍຸດທະສາດໃນປັດຈຸບັນ.
ມາດຕາ 3. ການອະທິບາຍຄຳສັບ
ຄຳສັບຕ່າງໆ ທີ່ນຳໃຊ້ໃນກົດໝາຍສະບັບນີ້ ມີຄວາມໝາຍ ດັ່ງນີ້:
- ພາຄີຂອງແນວລາວສ້າງຊາດ ໝາຍເຖີງ
ການຈັດຕັ້ງ ແລະ ບຸກຄົນທີ່ເປັນຕົວແທນໃຫ້ແກ່ຊົນຊັ້ນ,ຊັ້ນຄົນ, ຊົນເຜົ່າ, ສາສະໜາ, ເພດ, ໄວ ຊຶ່ງເຄືອນໄຫວຕາມກົດລະບຽບ ແລະ ໂຄງການດຳເນີນງານຂອງແນວລາວສ້າງຊາດແຕ່ການຈັດຕັ້ງທີ່ເປັນພາຄີນັ້ນຍັງຮັກສາຄວາມເປັນເອກະລາດໃນການເຄືອນໄຫວວຽກງານຕາມລະບຽບກົດໝາຍສະເພາະຂອງຕົນຢູ່ການຈັດຕັ້ງທີ່ເປັນພາຄີນັ້ນ ຄັດເລືອກຕົວແທນຂອງຕົນເຂົ້າເປັນກຳມະການແນວລາວສ້າງຊາດ
- ສຳພັນທາງການເມືອງ ໝາຍເຖີງ
ການເຕົ້າໂຮມການຈັດຕັ້ງການເມືອງ, ອົງການຈັດຕັ້ງການເມືອງສັງຄົມ, ອົງການຈັດຕັ້ງສັງຄົມ ແລະ ບຸກຄົນທີ່ເປັນຕົວແທນໃຫ້ແກ່ຊົນຊັ້ນ, ຊັ້ນຄົນ, ຊົນເຜົ່າ, ສາສະໜາ, ເພດ, ໄວລວມທັງຕົວແທນຊາວລາວທີ່ດຳລົງຊີວິດຢຸ່ຕ່າງປະເທດໃຫ້ເປັນກ້ອນກຳລັງທີ່ມີການຈັດຕັ້ງຢ່າງກວ້າງຂວາງເພື່ອປະຕິບັດຈຸດໝາຍລວມຂອງຊາດ;
- ພື້ນຖານການເມືອງ ໝາຍເຖິງ
ແນວລາວສ້າງຊາດທີ່ໄດ້ເຂົ້າຮ່ວມສຶກສາອົບຮົມ, ປຸກລະດົມ ແລະ ເຕົ້າໂຮມກຳລງແຮງຂອງທົວປວງຊົນເຂົ້າໃນການປົກປັກຮັກສາ,ສາ້ງສາພັດທະນາປະເທດຊາດປະກອບສ່ວນເຂົ້າໃນການສ້າງ, ປັບປຸງ ແລະ ປົກປັກຮັກສາອຳນາດລັດປະຊາທປະໄຕປະຊາຊົນ;
- ອົງການຈັດຕັ້ງການເມືອງ-ສັງຄມ ໝາຍເຖິງ
ສະຫະພັນກໍາມະບານລາວ, ຄະນະຊາວໜຸ່ມປະຊາຊົນປະຕິວັດລາວ, ສະຫະພັນແມຍິງລາວ ແລະ ສະຫະພັນນັກຮົບເກົ່າ.
- ອົງການຈັດຕັ້ງສັງຄົມ ໝາຍເຖິງ
ສະຫະພັນ, ສະມາຄົມ, ມູນນິທິ, ສະໂມສອນ ແລະ ອື່ນໆ.
- ສະຫະພັນສະໝັກໃຈ ໝາຍເຖິງ
ການຈັດຕັ້ງ ແລະ ບຸກຄົນທີ່ເຂົ້າເປັນພາຄີຂອງແນວລາວສ້າງຊາດດ້ວຍຄວາມຕື່ນຕົວ, ສະໝັກໃຈ ແລະ ເຫັນດີເຫັນພ້ອມກັບກົດລະບຽບ ແລະ ໂຄງການດຳເນີນງານຂອງແນວລາວສ້າງຊາດ.
- ຄະນະກຳມະການແນວວລາວສ້າງຊາດ ໝາຍເຖິງ
ການຈັດຕັ້ງຂອງແນວລາວສ້າງຊາດແຕ່ລະຂັ້ນຊຶ່ງປະກອບດ້ວຍ ປະທານ, ຮອງປະທານ ແລະ ກຳມະການ ໂດຍແມ່ນກອງປະຊມໃຫຍ່, ກອງປະຊຸມສາມັນ ຫລື ກອງປະຊຸມວິສາມັນຂັ້ນນັ້ນເປັນຜຸ້ຮັບຮອງເອາ.
- ກຳມະການແນວວລາວສ້າງຊາດ ໝາຍເຖີງ
ບຸກຄົນທີ່ສັງກັດຢູ່ໃນຄະນະກຳມະການແນວລາວສ້າງຊາດຊຶ່ງເປັນຕົວແທ່ນໃຫ້ແກ່ບັນດາອົງການຈັດຕັ້ງ, ຊົນຊັ້ນ, ຊັ້ນຄົນ, ຊົນເຜົ່າ, ສາສະໜາ, ເພດ, ໄວ ແລະ ຕົວ ແທນຊາວລາວທີ່ດຳລົງຊີວີດຢູ່ຕ່າງປະເທດ.
ມາດຕາ 4. ນະໂຍບາຍຂອງລັດ ກ່ຽວກັບແນວລາວສ້າງຊາດ
ລັດຮັບຮູ້ແນວລາວສ້າງຊາດເປັນອົງການຈັດຕັ້ງໜຶ່ງທີ່ສຳຄັນຂອງລະບົບການເມືອງ ແຫ່ງ ສປປ ລາວ ແລະ ມີນະໂຍບາຍ ປຸກລະດົມ, ຊຸກຍູ້, ສົ່ງເສີມການຈັດຕັ້ງ ແລະົ ບູກຄົນໃນສັງຄົມໃຫ້ເຂົ້າຮ່ວມໃນການເຄື່ອນໄຫວວຽກງານ, ປະຕິບັດຕາມກົດລະບຽບ ແລະ ໂຄງການດຳເນີນງານ ຂອງແນວລາວສ້າງຊາດ ກໍຄືແນວທາງນະໂຍບາຍຂອງພັກ, ລະບຽບກດໝາຍຂອງລັດສົ່ງເສີມ ແລະ ອຳນວຍຄວາມສະດວກດ້ານຕ່າງໆ ເພື່ອຮັບປະກັນໃຫ້ແນວລາວສ້າງຊາດປະຕິບັດພາລະບົດບາດ, ສິດ ແລະ ໜ້າທີ ຂອງຕົນໄດ້ເປັນຢ່າງດີ ເປັນຕົ້ນ ການປະກອບບຸກຄະລາກອນ, ພາຫະນະອປະກອນ, ງົບປະມານ ແລະ ການຊອກແຫ່ລງລາຍຮັບ ຕາມລະບຽບກດໝາຍ.
ມາດຕາ 5. ຫລັກການ ການຈັດຕັ້ງ ແລະ ການເຄືອນໄຫວ ຂອງແນວລາວສ້າງຊາດ
ແນວລາວສ້າງຊາດຈັດຕັ້ງ ແລະ ເຄື່ອນໄຫວບົນພື້ນຖານຫລັກການຕົ້ນຕໍດັ່ງນີ້:
- ຕື່ນຕົວ, ສະໝັກໃຈ.
- ປະຕິບັດຕາມກົດລະບຽບ ແລະ ໂຄງການດຳເນີນງານທີ່ສອດຄ່ອງກັບລັດຖະທຳມະນູນ ແລະ ກົດໝາຍ.
- ລວມສູນປະຊາທິປະໄຕ.
- ປືກສາຫາລື ຢ່າງມີປະຊາທິປະໄຕ, ປະສານສົມທົບ ແລະ ເປັນເອກະພາບ ໃນການເຄື່ອນໄຫວ.
ມາດຕາ 6. ການຮ່ວມມືສາກົນ
ລັດສົ່ງເສີມ, ຊຸກຍູ້ໃຫ້ແນວລາວສ້າງຊາດພົວພັນ ແລະ ຮວ່ມມືກັບຕ່າງປະເທດ, ພາກພື້ນ ແລະ ສາກົນດ້ວຍການແລກປຽ່ນບົດຮຽນ, ສ້າງພະນັກງານ, ຍາດແຍງການສະໜັບສະໜູນ ແລະ ຊວ່ຍເຫືອເພື່ອເຮັດໃຫ້ວຽກງານແນວລາວສ້າງຊາດມີຄວາມເຂັ້ມແຂງ, ມີປະສິດທິຜົນ ແລະ ປະກອບສວ່ນເພີ່ມທະວີສາຍພົວພັນມິດຕະພາບ ລະຫວ່າງປະຊາຊາດ ໃນການຮວ່ມມື ແລະ ການພັດທະນາລວມທັງສະໜັບສະໜູນຂະບວນການຕໍ່ສູ້ເພື່ອສັນຕິພາບ ແລະ ຄວາມກ້າວໜ້າທາງສັງຄົມ ຢູ່ໃນໂລກ.
ໝວດທີ II
ແນວລາວສ້າງຊາດ
ມາດຕາ 7. ທີ່ຕັ້ງ ຂອງແນວລາວສາງຊາດ
ແນວລາວສ້າງຊາດແມ່ນພາກສ່ວນໜຶ່ງໃນລະບົບການເມືອງແຫ່ງ ສປປ ລາວໂດຍແມ່ນພັກປະຊາຊົນປະຕິວັດລາວເປັນແກນນຳ, ທັງເປັນພື້ນຖານການເມືອງໜຶ່ງ ຂອງລະບອບປະຊາທິປະໄຕປະຊາຊົນ.
ມາດຕາ 8. ພາລະບົດບາດ ຂອງແນວລາວສ້າງຊາດ
ແນວລາວສ້າງຊາດມີພາລະບົດບາດຕົ້ນຕໍດັ່ງນີ້:
- ສ້າງ, ປັບປຸງກຳລັງແຮງທົ່ວປວງຊົນ ແລະ ເປັນຄັນທຸງເຕົ້າໂຮມຄວາມສາມັກຄີປອງດອງປະຊາຊົນລາວ ບັນດາເຜົ່າ.
- ສຶກສາອົບຮົມ, ປຸກລະດົມປວງຊົນລາວບັນດາເຜົ່າເຂົ້າຮ່ວມໃນພາລະກິດປົກປັກຮັກສາ ແລະ ສ້າງສາພັດທະນາປະເທດຊາດ.
- ເສີມຂະຫຍາຍສິດເປັນເຈົ້າ, ປົກປັກຮັກສາວັດທະນະທຳ, ຮີດຄອງປະເພນີອັນດີງາມ, ປັກປ້ອງສິດ ແລະ ຜົນປະໂຫຍດອັນຊອບທຳຂອງປະຊາຊົນລາວບັນດາເຜົ່າ ແລະ ຊັ້ນຄົນຕາ່ງໆ.
- ເປັນບ່ອນສ່ອງແສງມານະຈິດ, ຄວາມມູງມາດປາດຖະໜາ ແລະ ຄວາມຄິດຄວາມ ເຫັນຂອງປະຊາຊົນລາບັນດາເຜົ່າ.
- ເປັນໃຈກາງປະສານສົມທົບກັບພາຄີຂອງຕົນ.
ມາດຕາ 9. ສິດ ແລະ ໜ້າທີ ຂອງແນວລາວສ້າງຊາດ
ແນວລາວສ້າງຊາດມິສິດ ແລະ ໜ້າທີຕົ້ນຕໍດັ່ງນີ້:
- ເຕົ້າໂຮມຄວາມສາມັກຄີ ປະຊາຊົນລາວບັນດາເຜົ່າທັງຢູ່ພາຍໃນ ແລະ ຕ່າງປະເທດ.
- ສະເໜີ ສ້າງຮ່າງກົດໝາຍ ແລະ ສ້າງນິຕິກຳອື່ນໆ ຕາມພາລະບົດບາດ ແລະ ຄວາມຮັບຜິດຊອບຂອງຕົນ.
- ໂຄສະນາ, ສຶກສາອົບຮົມ, ປູກລະດົມ, ເສີມຂະຫຍາຍສິດເປັນເຈ້າຂອງປະຊາຊົນລາວບັນດາເຜົ່າໃນການ.
- ປະຕິບັດແນວທາງ, ນະໂຍບາຍ, ລັດຖະທຳມະນູນ, ກົດໝາຍ ແລະ ແຜນພັດທະນາເສດຖະກິດ-ສັງຄັມຂອງຊາດໃນແຕ່ລະໄລຍະ.
- ເກັບກຳ ຄຳຄິດຄຳເຫັນ, ຄຳສະເໜີຂອງປະຊາຊົນລາວບັນດາເຜົ່າ, ຊັ້ນຄົນ, ສາສະໜາ, ເພດ, ໄວ ເພື່ອສະເໜີຕໍການຈັດຕັ້ງທີ່ກ່ຽວຂອງ.
- ສະເໜີບຸກຄະລາກອນຂອງຕົນ, ປະກອບຄຳເຫັນກ່ຽວກັບບຸກຄະລາກອນຂອງພາກສ່ວນອື່ນທີ່ເປັນຕົວແທນຂອງປະຊາຊົນອອກສະໝັກຮັບເລືອກຕັ້ງເຂົ້າໃນອົງການຈັດຕັ້ງການເມືອງ, ສະພາແຫງຊາດ ແລະ ອົງການຈັດຕັ້ງອື່ນຕາມລະບຽບການ.
- ເຂົ້າ່ຮ່ວມການປັບປຸງອຳນາດລັດ ປະຊາທປະໄຕ ປະຊາຊົນ, ຕິດຕາມ, ກວດກາການເຄືອນໄຫວຂອງອົງການລັດ ບໍລິຫານ, ສະມາຊກສະພາແຫງຊາດ, ສານປະຊາຊົນ,ອົງການໄອຍະການປະຊາຊົນ, ພະນັກງານ ແລະ ລັດຖະກອນທົວໄປ.
- ປົກປ້ອງສິດ ແລະ ຜົນປະໂຫຍດອັນຊອບທຳຂອງຕົນ,ອົງການຈັດຕັ້ງພາຄີ, ປະຊາຊົນລາວບັນດາເຜົ່າ ແລະ ເຂົ້າຮ່ວມການໄກ່ເກຍຂໍ້ຂັດແຍ່ງຕາມພາລະບົດບາດຂອງຕົນ.
- ປະກອບສວ່ນປົກປັກຮັກສາ, ເສີມຂະຫຍາຍມູນເຊື້ອຮັກຊາດ, ວັດທະນະທຳ ແລະ ຮິດຄອງປະເພນີອັນດີງາມຂອງປະຊາຊົນລາວບັນດາເຜົ່າ.
- ຖ່າຍທອດຄວາມຮູ້, ບົດຮຽນ, ປະສົບການ ແລະ ມູນເຊື້ອອັນດີງາມຂອງແນວລາວສ້າງຊາດໃຫ້ແກ່ຄົນຮູ່ຫລັງ.
- ເສີມຂະຫຍາຍສາຍພົວພັນມິດຕະພາບ ແລະ ການຮ່ວມມືລະຫວ່າງປະຊາຊົນລາວບັນດາເຜົ່າກັບປະຊາຊົນບັນດາປະເທດໃນພາກພື້ນ ແລະ ໃນໂລກ.
ໝວດທີ III
ລະບບການຈັດຕັ້ງ ຂອງແນວລາວສ້າງຊາດ
ມາດຕາ 10. ລະບົບການຈັດຕັ້ງຂອງແນວລາວສ້າງຊາດ
ລະບົບການຈັດຕັ້ງຂອງແນວລາວສ້າງຊາດ ປະກອບດ້ວຍ:
- ສູນກາງແນວລາວສ້າງຊາດ;
- ແນວລາວສ້າງຊາດແຂວງ, ນະຄອນ;
- ແນວລາວສ້າງຊາດເມືອງ, ເທດສະບານ;
- ແນວລາວສ້າງຊາດບາ້ນ.
ມາດຕາ 11. ໂຄງປະກອບ ຂອງແນວລາວສ້າງຊາດ
ແນວລາວສ້າງຊາດ ແຕ່ລະຂັ້ນມີ ໂຄງປະກອບບຸກຄະລາກອນດັ່ງນີ້:
- ປະທານແນວລາວສ້າງຊາດ.
- ຮອງປະທານແນວລາວສ້າງຊາດ.
- ກຳມະການແນວລາວສ້າງຊາດ.
ສຳລັບໂຄງປະກອບການຈັດຕັ້ງຂອງແນວລາວສ້າງຊາດແຕ່ລະຂັ້ນໄດ້ກຳນົດໄວ້ໃນລະບຽບການສະເພາະ.
ມາດຕາ 12. ສິດ ແລະ ໜ້າທີ່ຂອງປະທານແນວລາວສ້າງຊາດ
ປະທານແນວລາວສ້າງຊາດແຕ່ລະຂັ້ນມີສິດ ແລະ ໜ້າທີຕົ້ນຕໍດັ່ງນື້:
- ຊີ້ນຳການສ້າງແຜນການ, ແຜນງານ, ໂຄງການລະອຽດຂັ້ນຂອງຕົນໂດຍສອດຄອງກັບແນວທາງ ນະໂຍບາຍຂອງ ພັກ, ລະບຽບກດໝາຍຂອງລັດ, ໂຄງການດຳເນີນງານ ແລະມະຕິກອງປະຊມໃຫຍ່ ຂອງແນວລາວສ້າງຊາດ ແລະ ແນະນຳ ການຈັດຕັ້ງປະຕິບັດ.
- ປຶກສາຫາລື, ປະສານສົມທົບກ່ຽວກັບວຽກງານແນວລາວສ້າງຊາດກັບອົງການຈັດຕັ້ງພັກ, ລັດ, ອົງ ການຈັດຕັ້ງມະຫາຊົນ, ອົງການຈັດຕັ້ງສັງຄົມ ແລະ ບຸກຄົນອືນທີກ່ຽວຂ້ອງເປັນຕົນການຈັດຕັ້ງ ແລະ ບຸກຄົນທີເປັນພາຄີ.
- ປະກອບຄຳຄິດຄຳເຫັນ, ສະເໜີບັນຫາຕ່າງໆ ກ່ຽວກັບແນວທາງນະໂຍບາຍຂອງພັກ, ລະບຽບກົດໝາຍຂອງລັດທີ່ພົວພັນເຖີງສິດ ແລະ ຜົນປະໂຫຍດອັນຊອບທຳຂອງປະຊາຊົນລາວບັນດາເຜົ່າ.
- ເປັນຜູ້ຕົກລົງ, ຮຽກໂຮມທັງເປັນປະທານກອງປະຊມໃຫຍ່, ກອງປະຊຸມສາມັນ ແລະ ກອງປະຊຸມ ວິສາມັນຂັ້ນຂອງຕົນ.
- ຊຸກຍູ້, ຕິດຕາມ, ກວດກາການເຄືອນໄຫວວຽກງານຂອງແນວລາວສ້າງຊາດຂັ້ນຂອງຕົນ ແລະ ຂັ້ນລູ່ມ.
- ໄດ້ຮົບຂໍ້ມູນຂ່າວສານຕ່າງໆຈາກອົງການຈັດຕັ້ງອື່ນທີ່ກ່ຽວຂ້ອງ.
- ພົວພັນ ແລະ ຮ່ວມມືກັບຕ່າງປະເທດຕາມຄວາມຮັບຜິດຊອບ ແລະ ລະບຽບກົດໝາຍ.
- ລາຍງານສະພາບວຽກງານແນວລາວສາງຊາດຕໍ່ຂັ້ນເທີງແລະພາກສວ່ນອື່ນທີ່ກ່ຽວຂ້ອງຕາມລະບຽບການ.
ມາດຕາ 13. ສິດ ແລະ ໜ້າທີ່ຂອງຮອງປະທານແນວລາວສ້າງຊາດ
ຮອງປະທານແນວລາວສ້າງຊາດແຕ່ລະຂັ້ນມີສິດ ແລະ ໜ້າທີ່ຊ່ວຍປະທາແນວລາວສ້າງຊາດໃນການຈັດຕັ້ງປະຕິບັດໜ້າທີວຽກງານລວມ ແລະ ຮັບຜິດຊອບວຽກງານຈຳນວນໜຶ່ງຕາມການມອບໝາຍຂອງປະທານແນວລາວສ້າງຊາດ.
ໃນກໍລະນີທີ່ປະທານແນວລາວສ້າງຊາດຕິດຂັດແມ່ນຮອງປະທານແນວລາວສ້າງຊາດຜູ້ທີ່ຖືກມອບໝາຍຈາກປະທານເປັນຜູ້ວາການແທນ.
ມາດຕາ 14. ສິດ ແລະ ໜ້າທີ່ຂອງກຳມະການແນວລາວສ້າງຊາດ
ກຳມະການແນວລາວສ້າງຊາດແຕ່ລະຂັ້ນມີສິດ ແລະ ໜ້າທີ່ຕົ້ນຕໍດັ່ງນີ້:
- ຄົ້ນຄ້ວາ, ເຊື່ອມຊືມ ແລະ ຈັດຕັ້ງປະຕິບັດແນວທາງນະໂຍບາຍຂອງພັກ, ລະບຽບກົດ ໝາຍຂອງລັດ, ມະຕິຂອງກອງປະຊມ, ກົດລະບຽບ ແລະ ໂຄງການດຳເນີນງານຂອງແນວລາວສ້າງຊາດ.
- ໂຄສະນາ, ເຜີຍແຜ່, ສືກສາອົບຮົມແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ມະຕິ ຂອງກອງປະຊມ, ກົດລະບຽບ ແລະ ໂຄງການດຳເນີນງານຂອງແນວລາວສ້າງຊາດໃຫ້ທົ່ວສັງຄົມ ເຂົ້າໃຈຢ່າງເລີກເຊີ່ງ ແລະ ປຸກລະດົມປະຊາຊົນລາວບັນດາເຜົ່າຈັດຕັ້ງປະຕິບັດ ໃຫ້ມີປະສິດທິຜົນ.
- ແນະນຳ, ຊ່ວຍເຫືລອ, ຕິດຕາມ, ກວດກາການປະຕິບັດວຽກງານກ່ຽວກັບແນວລາວສ້າງຊາດຕາມ ລະບຽບກົດໝາຍ ແລະ ຕາມການມອບໝາຍ ຂອງປະທານແນວລາວສ້າງຊາດຂັ້ນຂອງຕົນ.
- ເຂົ້າຮ່ວມກອງປະຊຸມຕ່າງໆຕາມການເຊື້ອເຊີນ.
- ເຂົ້າຮ່ວມການໄກ່ເກ່ຍຂໍ້ຂັດແຍ່ງຕາມຄວາມຮັບຜິດຊອບຂອງຕົນ.
- ພົວພັນ, ຕິດແທດກັບຮາກຖານ, ປະຊາຊົນລາວບັນດາເຜົ່າ ແລະ ປະສານສົມທົບກັບພາກສວ່ນອື່ນທີ່ກ່ຽວຂ້ອງໃນການເຄື່ອໄຫວວຽກງານແນວລາວສ້າງຊາດ.
- ໄດ້ຮັບຂໍ້ມູນຂ່າວສານ ແລະ ນະໂຍບາຍຕ່າງໆຕາມລະບຽບການ.
- ສະຫລບຸ, ລາຍງານການເຄື່ອນໄຫວວຽກງານຂອງຕົນ ແລະ ຂໍທິດຊີ້ນຳຈາກປະທານແນວລາວສ້າງຊາດຂັ້ນຂອງຕົນ.
ໝວດທີ IV
ພາຄີ ຂອງແນວລາວສ້າງຊາດ
ມາດຕາ 15. ພາຄີ ຂອງແນວລາວສ້າງຊາດ
ພາຄີຂອງແນວລາວສ້າງຊາດປະກອບດວ້ຍ:
- ພາຄີທີ່ເປັນການຈັດຕັ້ງ: ອົງການຈັດຕັ້ງການເມືອງ, ອົງການຈັດຕັ້ງການເມືອງ-ສັງຄົມ ແລະ ອົງການຈັດຕັ້ງສັງຄົມ.
- ພາຄີທີ່ເປັນບຸກຄົນເຊີ່ງເປັນຕົວແທນໃຫ້ແກ່ຊົນຊັ້ນ, ຊັ້ນຄົນ, ຊົນເຜົ່າ, ສາສະໜາ, ເພດ, ໄວລວມທັງຕົວ ແທນຊາວລາວ ທີ່ດຳລົງຊີວິດຢູ່ຕ່າງປະເທດ.
ມາດຕາ 16. ເງື່ອນໄຂການເຂົ້າເປັນພາຄີຂອງແນວລາວສ້າງຊາດ
ການເຂົ້າເປັນພາຄີຂອງແນວລາວສ້າງຊາດມີເງືອນໄຂຄົບຖ້ວນດັ່ງນີ້:
- ມີນ້ຳໃຈຮັກຊາດ, ມີຄວາມກ້າວໜ້າ, ມີບົດບາດ, ໄດ້ຮັບຄວາມເຊື່ອຖືຢູ່ໃນທ້ອງຖີ່ນຂອງຕົນ.
- ມີຄວາມຕື່ນຕົວ, ສະໝັກໃຈ.
- ມີຄວາມສາມາດເຕົ້າໂຮມຄວາມສາມັກຄີປອງດອງຢ່າງກ້ວາງຂວາງ.
- ມີຄວາມເຫັນດີເຫັນພ້ອມ ແລະ ປະຕິບັດລະບຽບກົດໝາຍ, ໂຄງການດຳເນີນງານ ແລະ ກົດ ລະບຽບ ຂອງແນວ ລາວສ້າງຊາດ.
- ໄດ້ຮັບການເຫັນດີຈາກຄະນະກຳມະການແນວລາວສ້າງຊາດຂັ້ນທີ່ກ່ຽວຂ້ອງ.
ມາດຕາ 17. ສິດຂອງພາຄີ ແນວລາວສາງຊາດ
ພາຄີຂອງແນວລາວສ້າງຊາດມີສິດຕົ້ນຕໍດັ່ງນີ້:
- ຊອກຮູ້, ເກັບກຳຂໍ້ມູນ, ຂ່າວສານ, ຄວາມມຸ້ງມາດປາຖະໜາ, ຄວາມຂັດຂ້ອງໝອງໃຈຂອງປະຊາຊົນລາວບັນດາເຜົ່າ.
- ປຶກສາຫາລື ແລະ ປະສານສົມທົບກັບພາກສ່ວນທີ່ກ່ຽວຂ້ອງເພື່ອພິຈາລະນາແກ້ໄຂຄຳສະເໜີຂອງປະຊາຊົນ.
- ສະເໜີຖາມ, ຕໍ່ານິສົ່ງຂ່າວ, ປະກອບຄຳຄິດຄຳເຫັນກ່ຽວກັບການຈັດຕັ້ງ ແລະ ການເຄື່ອນໄຫວຂອງແນວລາວສ້າງຊາດ.
- ປະສານສົມທົບກັບຄະນະກຳມະການແນວລາວສ້າງຊາດຂັ້ນທີ່ກ່ຽວຂ້ອງໃນການຈັດຕັ້ງ ແລະ ການ ເຄືອນໄຫວວຽກງານຂອງຕົນ ແນໃສ່ປຸກລະດົມປະຊາຊົນເຂົ້າໃນການປະ ຕິບັດວຽກງານແນວລາວ ສ້າງຊາດ.
- ປະກອບຄຳຄິດຄຳເຫັນກ່ຽວກັບແນວທາງນະໂຍບາຍຂອງພັກ ແລະ ລະບຽບກົດໝາຍຂອງລັດ.
- ໄດ້ຮັບການປົກປ້ອງ ສິດ ແລະ ຜົນປະໂຫຍດອັນຊອບທຳຂອງຕົນຕາມລະບຽບກົດໝາຍ.
- ສະເໜີຕົວແທນຂອງຕົນເຂົ້າຮັບການແຕ່ງຕັ້ງເປັນຄະນະກຳມະການແນວລາວສ້າງຊາດຂັ້ນຕ່າງໆ.
- ໄດ້ຮັບຂໍ້ມູນ, ຂ່າວສານກ່ຽວກັບການເຄື່ອນໄຫວ ຂອງແນວລາວສ້າງຊາດ.
ມາດຕາ 18. ໜ້າທີ່ຂອງພາຄີແນວລາວສ້າງຊາດ
ພາຄີ ຂອງແນວລາວສ້າງຊາດມີໜ້າທີ່ຕົ້ນຕໍດັ່ງນີ້:
- ເຕົ້າໂຮມຄວາມສາມັກຄີ, ໂຄສະນາ, ປຸກລະດົມປະຊາຊົນປະຕິບັດແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ແຜນພັດທະນາເສດຖະກິດ-ສັງຄົມຂອງຊາດ ແລະ ໂຄງການດຳເນີນງານຂອງແນວລາວສ້າງຊາດ.
- ປະຕິບັດກົດລະບຽບ ແລະ ໂຄງການດຳເນີນງານຂອງແນວລາວສ້າງຊາດໃຫ້ມີປະສິດທີຜົນ.
- ຊຸກຍູ້ບັນດາການຈັດຕັ້ງຂອງຕົນໃຫ້ປະຕິບັດນະໂຍບາຍສາມັກຄີທົ່ວປວງຊົນ ແລະ ເຂົ້າຮ່ວມວຽກງານແນວລາວສ້າງຊາດເປັນຕົ້ນຢູ່ຮາກຖານ.
- ເຂົ້າຮ່ວມ ຂົນຂວາຍການສ້າງຕັ້ງ ແລະ ພັດທະນາກອງທືນເພື່ອແກ້ໄຂຄວາມທຸກຍາກຂອງປະຊາຊົນ ລາວບັນດາເຜົ່າ ແລະ ບັນຫາອື່ນ.
- ພົວພັນ ແລະ ຮ່ວມມືກັບບັນດາອົງການຈັດຕັ້ງ ແລະ ບູກຄົນທີ່ບໍ່ເປັນພາຄີຂອງແນວລາວສ້າງຊາດ ເພື່ອຮ່ວມກັນພັດທະນາ.
- ສະຫລຸບ ແລະ ລາຍງານການປະຕິບັດໜ້າທີ່ວຽກງານຂອງຕົນ ແລະ ຄວາມມຸ່ງມາດປາຖະໜາຂອງປະຊາຊົນໃຫ້ຄະນະກຳມະການແນວລາວສ້າງຊາດຕາມລະບຽບການ.
ໝວດທີ V
ກອງປະຊຸມ ຂອງແນວລາວສ້າງຊາດ
ມາດຕາ 19. ປະເພດກອງປະຊຸມ
ກອງປະຊຸມ ຂອງແນວລາວສ້າງຊາດມີ ສາມ ປະເພດ ດັ່ງນີ້:
- ກອງປະຊຸມໃຫຍ່.
- ກອງປະຊຸມສາມັນ.
- ກອງປະຊຸມວິສາມັນ.
ມາດຕາ 20. ກອງປະຊຸມໃຫຍ່
ກອງປະຊຸມໃຫຍ່ແມ່ນກອງປະຊຸມຜູ້ແທນແນວລາວສາ້ງຊາດທົ່ວປະເທດ, ແຂວງ, ນະຄອນ, ເມື່ອງ, ເທດສະບານຊຶ່ງຫ້າປີໃດເປີດຂື້ນເທື່ອໜຶ່ງ ໂດຍແມ່ນປະທານແນວລາວສ້າງຊາດຂັ້ນນັ້ນເປັນຜູ້ຮຽກໂຮມ. ກອ່ນຈະເປີດກອງປະຊຸມໃຫຍ່ປະທານແນວລາວສ້າງຊາດຕ້ອງໄດ້ແຈ້ງໄປຍັງກຳມະການແນວລາວສ້າງຊາດຂັ້ນຂອງຕົນ ແລະ ການຈັດຕັ້ງແນວລາວສ້າງຊາດຂັ້ນລຸ່ມ ຮັບຊາບກ່ອນໜຶ່ງປີ.
ສຳລັບກອງປະຊຸມໃຫຍ່ແນວລາວສ້າງຊາດບາ້ນແມ່ນສາມປີໃດເປີດຂື້ນເທື່ອໜຶ່ງໂດຍແມ່ນປະທານແນວລາວສ້າງຊາດບາ້ນນັ້ນເປັນຜູ້ຮຽກໂຮມ ແລະ ແຈ້ງໃຫ້ກຳມະການແນວລາວສ້າງຊາດບ້ານຮູ້ລ່ວງໜ້າກອ່ນຫົກເດືອນນ.
ໃນກໍລະນີທີ່ມີຄວາມຈຳເປັນກອງປະຊມໃຫຍ່ຈະເປີດຂື້ນກອ່ນ ຫລື ຫລັງ ກຳນົດເວລາດັ່ງກ່າວກໍ່ໄດ້ຕາມທີ່ໄດ້ກຳນົດໄວ້ ໃນກົດລະບຽບຂອງແນວລາວສ້າງຊາດ.
ມາດຕາ 21. ສິດ ແລະ ໜ້າທີ ຂອງກອງປະຊຸມໃຫຍ່
ກອງປະຊຸມໃຫຍ່ ມີສິດ ແລະ ໜ້າທີຕົ້ນຕໍດັ່ງນີ້:
- ຄົ້ນຄວ້າ ແລະ ຮັບຮອງເອົາບົດລາຍງານການເມື່ອງ.
- ຄົ້ນຄວ້າ ແລະ ຮັບຮອງເອົາການປັບປູງກົດລະບຽບ ແລະ ໂຄງການດຳເນີນງານ ຂອງ ແນວລາວສ້າງ ຊາດ ສຳລັບກອງປະຊຸມໃຫຍ່ຜູ້ແທນແນວລາວສ້າງຊາດ ທັ່ວປະເທດ.
- ພິຈາລະນາ ແລະ ຮັບຮອງເອົາຄະນະກຳມະການແນວລາວສ້າງຊາດຊຸດໃໝ່ຕາມການສະເໜີຂອງ ປະທານແນວລາວສາ້ງຊາດຊຸດເກົ່າທີ່ເປັນປະທານກອງປະຊຸມ, ຈາກນັ້້ນຄະນະກຳມະການແນວລາວ ສ້າງຊາດຊຸດໃໝ່ຈຶ່ງເລືອກເອົາປະທານກອງປະຊຸມແລ້ວດຳເນີນກອງປະຊຸມຄັ້ງປະຖົມມະເລີກເພື່ອ ພິຈາລະນາ ແລະ ຮັບຮອງເອົາປະທານ ແລະ ບັນດາຮອງປະທານຄະນະກຳມະການແນວລາວສ້າງຊາດ ຕາມການສະເໜີຂອງປະທານກອງປະຊມນັ້ນ.
- ພິຈາລະນາບັນຫາສຳຄັນຕ່າງໆທີ່ເຫັນວ່າມີຄວາມຈຳເປັນ.
- ຮັບບຮອງເອົາມະຕີກອງປະຊມໃຫຍ່ແນວລາວສ້າງຊາດຂັ້ນຂອງຕົນ.
ມາດຕາ 22. ກອງປະຊຸມສາມັນ
ກອງປະຊຸມສາມັນແມ່ນກອງປະຊຸມຄົບຄະນະກຳມະການແນວລາວສ້າງຊາດປະຈຳປີໂດຍແມ່ປະທານແນວລາວສ້າງຊາດຂັ້ນນັ້ນເປັນຜູ້ຮຽກໂຮມ ແລະ ເປັນປະທານກອງປະຊມ.
ກອ່ນເປີດກອງປະຊູມນັ້ນປະທານແນວລາວສ້າງຊາດຕ້ອງແຈ້ງໄປຍັງຄະນະກຳມະການຂັ້ນຂອງຕົນ ແລະ ການຈັດຕັ້ງ ແນວລາວສ້າງຊາດຂັ້ນລຸ່ມ ຮັບຊາບກອ່ນສາມເດືອນກອງປະຊຸມສາມັນຕ້ອງມີກຳມະການແນວລາວສ້າງຊາດ ເຂົ້າຮ່ວມຢ່າງໜອຍສອງສວ່ນສາມ ຂອງຈຳນວນກຳມະການທັງໝົດ ຈຶ່ງສາມາດເປີດ ກອງປະຊຸມໄດ້. ນອກຈາກ ບັນດາກຳມະການແນວລາວສ້າງຊາດ ແລ້ວ ກໍສາມາດເຊີນຄະນະນຳຂອງການຈັດຕັ້ງ ແລະ ບຸກຄົນອື່ນທີ່ກ່ຽວຂ້ອງ ເຂົ້າຮ່ວມນຳ.
ມາດຕາ 23. ສິດ ແລະ ໜ້າທີ່ ຂອງກອງປະຊຸມສາມັນ
ກອງປະຊຸມສາມັນມີສິດ ແລະ ໜ້າທີ່ຕົ້ນຕໍດັ່ງນີ້:
- ຄົ້ນຄ້ວາ ແລະ ຮັບຮອງເອົາບົດສະຫລຸບການເຄືອນໄຫວໃນປີຜ່ານມາ, ທິດທາງໜ້າທື່ວຽກງານໃນຕໍ່ໜ້າ ຂອງຄະນະກຳມະການແນວລາວສ້າງຊາດຂັ້ນຂອງຕົນ.
- ຄົ້ນຄ້ວາ, ປະກອບຄຳເຫັນ ແລະ ຕົກລົງບັນຫາສຳຄັນຕ່າງໆທີ່ກອງປະຊຸມຍົກຂື້ນ.
- ຄົ້ນຄວ້າ ແລະ ຮັບຮອງເອົາການສະເໜີການປັບປຸງການຈັດຕັ້ງ ແລະ ການເພີ່ມເຕີມກຳມະການແນວລາວສ້າງຊາດ ຂັ້ນຂອງຕົນເມື່ອມີຄວາມຈຳເປັນ
- ພິຈາລະນາ ແລະ ຕົກລົງຮັບເອົາການຈັດຕັ້ງ ຫລື ບຸກຄົນທີ່ເປັນຕົວແທນໃດໜຶ່ງເຂົ້າເປັນພາຄີຂອງ ແນວລາວສ້າງຊາດໃນຂັ້ນຂອງຕົນ.
- ຮັບຮອງເອົາມະຕົກອງປະຊຸມ ແນວລາວສ້າງຊາດຂັ້ນຂອງຕົນ.
ມາດຕາ 24. ກອງປະຊຸມວິສາມັນ
ກອງປະຊຸມວິສາມັນແມ່ນກອງປະຊຸມທີ່ໄດ້ເປີດຂື້ນໃນລະຫວ່າງສອງກອງປະຊຸມສາມັນເພື່ອພິຈາລະນາບັນຫາສຳຄັນທີ່ຈຳເປັນ ແລະ ຮິບດວ່ນຕາມການສະເໜີຂອງກອງປະຊຸມປະທານ ແລະ ຮອງປະທານ ຫລື ຢ່າງໜ້ອຍໜຶ່ງສວ່ນສີ່ຂອງຈຳນວນກຳມະການແນວລາວສ້າງຊາດທັງໝົດໃນຂັ້ນນັ້ນ ແລະ ຕ້ອງໃຫ້ມີກຳມະການແນວລາວສ້າງຊາດເຂົ້າຮ່ວມຢ່າງໜ້ອຍສອງສວ່ນສາມຂອງຈຳນວນກຳມະການທັງໝົດໂດຍແມ່ນປະທານແວລາວສ້າງຊາດຂັ້ນນັ້ນເປັນຜູ້ຮຽກໂຮມ ແລະ ເປັນປະທານກອງປະຊຸມ
ມາດຕາ 25. ມະຕິກອງປະຊຸມ
ກອງປະຊຸມໃຫຍ່, ກອງປະຊຸມສາມັນ ຫລື ກອງປະຊຸມວິສາມັນຕ້ອງມີມະຕິຂອງຕົນມະຕິກອງປະຊຸມດັ່ງກ່າວ ຈະມີຄຸນຄ່ານຳໃຊ້ໄດ້ກໍ່ຕໍເມື່ອໄດ້ຮັບສ່່ຽງສວ່ນຫຼາຍຂອງຈຳນວນຜູ້ແທນສົມບູນທື່ເຂົາຮວ່ມສຳລັບກອງປະຊຸມໃຫຍ່ ຫລື ຈາກກຳມະການແນວລາວສ້າງຊາດຂັ້ນຂອງຕົນທີ່ເຂົ້າຮ່ວມສຳລັບກອງປະຊຸມສາມັນ ແລະ ກອງປະຊຸມວິສາມັນ.
ໝວດທີ VI
ການເງີນ ແລະ ງົບປະມານ ຂອງແນວລາວສ້າງຊາດ
ມາດຕາ 26. ແຫລງລາຍຮບ
ແຫລງລາຍຮັບຂອງແນວລາວສ້າງຊາດແຕລະຂັ້ນມີດັ່ງນີ້ :
- ລາຍຮັບຈາກງົບປະມານຂອງລັດ.
- ລາຍຮັບຈາກການເຄືອນໄຫວຫາລາຍໄດ້ທີຖືກຕ້ອງຕາມກົດໝາຍຂອງແນວລາວສ້າງຊາດແຕ່ລະຂັ້ນ.
- ລາຍຮັບຈາກການຊວ່ຍເຫລືອຂອງການຈັດຕັ້ງ, ບຸກຄົນທັງພາຍໃນ ແລະ ຕ່າງປະເທດ.
- ລາຍຮັບອື່ນທີ່ຖືກຕ້ອງຕາມກົດໝາຍ.
ມາດຕາ 27. ການຄຸ້ມຄອງລາຍຮັບ
ແນວລາວສ້າງຊາດແຕ່ລະຂັ້ນຄຸ້ມຄອງລາຍຮັບຂອງຕົນ, ປະຕິບັດລະບອບບັນຊີຕາມລະບຽບກົດໝາຍກຽ່ວກັບການເງີນ ແລະ ງົບປະມານ.
ມາດຕາ 28. ການນຳໃຊ້ລາຍຮັບ
ແນວລາວສ້າງຊາດແຕ່ລະຂັ້ນນຳໃຊ້ລາຍຮັບເຂົ້າໃນວຽກງານດັ່ງນີ້:
- ການເຄືອນໄຫວວຽກງານ ຫລື ການຂະຫຍາຍກິດຈະການຕ່າງໆຕາມແຜນການຂອງແນວລາວສ້າງຊາດ.
- ການກະກຽມ ແລະ ດຳເນີນກອງປະຊຸມໃຫຍ່, ກອງປະຊຸມສາມັນ ແລະ ກອງປະຊຸມວິສາມັນຂັ້ນຂອຕົນ.
- ການອຸປະຖຳ ແລະ ສະໜັບສະໜູນການຈັດຕັ້ງ ຫລື ພາກສວ່ນອື່ນຕາມເງືອນໄຂຕົວຈິງ.
- ການປະຕິບັດ ນະໂຍບາຍຕ່າງໆ ແລະ ວຽກງານອືນຂອງແນວລາວສ້າງຊາດ ຕາມລະບຽບການ.
ໝວດທີ VII
ຂໍ້ຫ້າມ
ມາດຕາ 29. ຂໍ້ຫ້າມ ສຳລັບກຳມະການແນວລາວສ້າງຊາດ
ຫ້າມກຳມະການແນວລາວສ້າງຊາດມີການກະທຳດັ່ງນີ້ :
- ສວຍໃຊ້ຕຳແໜ່ງ, ໜ້າທີເພື່ອຫາຜົນປະໂຫຍດສວ່ນຕົວ.
- ຈັດຕັ້ງເປັນກູ່ມກອ້ນ ຫລື ແບ່ງແຍກຄວາມສາມັກຄີປະຊາຊົນລາວບັນດາເຜົ່າ, ຄວາມສາມັກຄີພາຍໃນແນວລາວສ້າງຊາດ.
- ກໍ່ຄວາມເສຍຫາຍຕໍ່ຜົນປະໂຫຍດຂອງການຈັດຕັ້ງ, ລວມໝູ່ ຫລື ບຸກຄົນໂດຍບໍ່ຖືກຕ້ອງຕາມ ລະບຽບກດໝາຍ.
- ເມີນເສີຍຕໍ່ການປະຕິບົດໜ້າທີ່ເປັນຕົ້ນບໍ່ເຂົ້າຮວ່ມກອງປະຊຸມໂດຍບໍ່ມີເຫດຜົນ.
- ມີການກະທຳອື່ນທີ່ເປັນການລະເມີດລະບຽບກົດໝາຍ.
ມາດຕາ 30. ຂໍ້ຫ້າມສຳລັບການຈັດຕັ້ງ ແລະ ບຸກຄົນອືນ
ຫາ້ມການຈັດຕັ້ງ ແລະ ບຸກຄົນອື່ນມີການກະທຳ ດັ່ງນີ້ :
- ຍົກຍາຍປະທານ, ຮອງປະທານ ຫລື ກຳມະການແນວລາວສ້າງຊາດແຕ່ລະຂັ້ນເວັ້ນເສຍແຕ່ໃນກໍລະນີທີ່ມີຄວາມຈຳເປັນໂດຍໄດ້ຮັບຄວາມເຫັນດີຈາກແນວລາວສ້າງຊາດຂັ້ນເທີງຖັດນັ້ນ.
- ຂັດຂວາງ, ນາບຂູ່, ໃຊ້ຄວາມຮູນແຮງຕໍ່ຄະນະກຳມະການ ຫລື ພະນັກງານຂອງແນວລາວສ້າງຊາດທີ່ເຄື່ອນໄຫວຢ່າງຖຶກຕ້ອງຕາມກົດໝາຍ.
- ລະເມີດສິດ, ຜົນປະໂຫຍດ, ຍັກຍອກ, ສໍ້ໂກງເອົາຊັບສິນຂອງແນວລາວສ້າງຊາດ.
- ມີການກະທຳອື່ນ ທີເປັນການລະເມີດລະບຽບກົດໝາຍ.
ໝວດທີ VIII
ການຄຸ້ມຄອງ ແລະ ການກວດກາ
ມາດຕາ 31. ອົງການຄຸ້ມຄອງວຽກງານແນວລາວສ້າງຊາດ
ອົງການຄຸ້ມຄອງວຽກງານແນວລາວສ້າງຊາດປະກອບດ້ວຍ:
- ສູນກາງແນວລາວສ້າງຊາດ.
- ແນວລາວສ້າງຊາດ ແຂວງ, ນະຄອນ.
- ແນວລາວສ້າງຊາດ ເມືອງ, ເທດສະບານ.
- ແນວລາວສ້າງຊາດ ບ້ານ.
ມາດຕາ 32. ສິດ ແລະ ໜ້າທີ່ ຂອງສູນກາງແນວລາວສ້າງຊາດ
ໃນການຄຸ້ມຄອງວຽກງານແນວລາວສ້າງຊາດສູນກາງແນວລາວສ້າງຊາດມີສິດ ແລະ ໜ້າທີ່ດັ່ງນີ້:
- ຄົ້ນຄ1ວ້າຍຸດທະສາດ, ແຜນນະໂຍບາຍ, ລະບຽບກົດໝາຍກ່ຽວກັບແນວລາວສ້າງຊາດເພື່ອສະເໜີຂັ້ນເທິງພິຈາລະນາ.
- ຫັນເອົາແນວທາງນະໂຍບາຍຂອງພັກ, ລະບຽບກົດໝາຍ, ແຜນພັດທະນາເສດຖະກິດສັງຄົມຂອງລັດ, ຍຸດທະສາດ, ແຜນນະໂຍບາຍ, ໂຄງການດຳເນີນງານ, ມະຕິກອງປະຊຸມໃຫຍ່ຂອງຕົນໃຫ້ເປັນແຜນງານ, ໂຄງການ ແລະ ແຜນການລະອຽດ ແລ້ວຈັດຕັ້ງປະຕິບັດ ໃຫ້ປາກົດຜົນເປັນຈິງ.
- ໂຄສະນາ, ເຜີຍແຜ່ແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ກົດລະບຽບ, ໂຄງການ ດຳເນີນງານ ແລະ ຄຳແນະນຳຂອງແນວລາວສ້າງຊາດ.
- ແນະນຳ, ຕິດຕາມ, ຊຸກຍູ້ ການຈັດຕັ້ງປະຕິບັດວຽກງານ, ລະບຽບກົດໝາຍ ກ່ຽວກັບແນວລາວສ້າງຊາດໃນຂອບເຂດທົ່ວປະເທດ.
- ປຸກລະດົມ, ເຕົ້າໂຮມ, ສຶກສາອົບຮົມປະຊາຊົນລາວບັນດາເຜົ່າ, ຊົນຊັ້ນ, ຊັ້ນຄົນ, ສາສະໜາ, ເພດ, ໄວໃຫ້ມີຄວາມຕື່ນຕົວທາງດ້ານການເມືອງ, ເປັນພົນລະເມືອງດີ, ເສີມຂະຫຍາຍມູນເຊື້ອຄວາມສາມັກຄີ ແລະ ເຂົ້າຮ່ວມໃນການປົກປັກຮັກສາ ແລະ ພັດທະນາປະເທດຊາດ
- ພິຈາລະນາການລົບລ້າງ ຫລື ການໂຈະການປະຕິບັດມະຕິ, ຄຳແນະນຳ, ແຈ້ງການ ແລະ ລະບຽບການອື່ນຂອງແນວລາວສ້າງຊາດຂັ້ນລຸ່ມ ຫລື ສະເໜີໃຫ້ພາກສ່ວນອື່ນທີ່ກ່ຽວຂ້ອງລົບລ້າງ ຫລື ໂຈະການປະຕິບັດນິຕິກຳດັ່ງກ່າວ ທີ່ເຫັນວ່າຂັດກັບລະບຽບກົດໝາຍ ຫລື ມະຕິຂອງຕົນ.
- ສ້າງຕັ້ງ, ປັບປຸງ, ຍຸບເລີກ ກົງຈັກຊ່ວຍວຽກ; ແນະນຳການສ້າງຕັ້ງ,ປັບປຸງ ຫລື ຍຸບເລີກ ກົງຈັກການຈັດຕັ້ງຂອງແນວລາວສ້າງຊາດຂັ້ນລຸ່ມ.
- ຊອກລາຍຮັບດ້ວຍຮູບການຕ່າງໆທີ່ຖືກຕ້ອງຕາມກົດໝາຍເພື່ອນຳໃຊ້ເຂົ້າໃນການເຄື່ອນໄຫວຽກງານຂອງຕົນ.
- ພົວພັນ, ປະສານສົມທົບ ແລະ ຮ່ວມມື ກັບອົງການຈັດຕັ້ງຕ່າງໆທີ່ກ່ຽວຂ້ອງທັງພາຍໃນ, ຕ່າງປະເທດ, ພາກພື້ນ ແລະ ສາກົນຕາມລະບຽບການ.
- ສະຫລຸບ, ລາຍງານ ວຽກງານແນວລາວສ້າງຊາດ ໃນຂອບເຂດທົ່ວປະເທດ ຕໍ່ອົງການຈັດຕັ້ງທີ່ກ່ຽວຂ້ອງຢ່າງເປັນປົກກະຕິ.
- ປະຕິບັດສິດ ແລະ ໜ້າທີ່ອື່ນຕາມທີ່ໄດ້ກຳນົດໄວ້ໃນລະບຽບກົດໝາຍ.
ມາດຕາ 33. ສິດ ແລະ ໜ້າທີ່ ຂອງແນວລາວສ້າງຊາດ ແຂວງ, ນະຄອນ
ໃນການຄຸ້ມຄອງວຽກງານແນວລາວສ້າງຊາດແນວລາວສ້າງຊາດແຂວງ, ນະຄອນມີສິດ ແລະ ໜ້າທີ່ດັ່ງນີ້:
- ຜັນຂະຫຍາຍມະຕິກອງປະຊຸມໃຫຍ່, ກອງປະຊຸມສາມັນ ແລະ ກອງປະຊຸມວິສາມັນຂອງສູນກາງແນວລາວສ້າງຊາດ ແລະ ຂອງຕົນມາເປັນແຜນງານ, ໂຄງການແລະແຜນການເພື່ອຈັດຕັ້ງປະຕິບັດ.
- ໂຄສະນາ, ເຜີຍແຜ່ ແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ກົດລະບຽບ, ໂຄງການດຳເນີນງານ ແລະ ຄຳແນະນຳ ຂອງແນວລາວສ້າງຊາດໃນຂອບເຂດຄວາມຮັບຜິດຊອບຂອງຕົນ.
- ແນະນຳ, ຕິດຕາມ, ຊຸກຍູ້ ການຈັດຕັ້ງປະຕິບັດວຽກງານ, ລະບຽບກົດໝາຍ ກ່ຽວກັບແນວລາວສ້າງຊາດໃນຂອບເຂດແຂວງ, ນະຄອນ.
- ປຸກລະດົມ, ເຕົ້າໂຮມ,ສຶກສາອົບຮົມປະຊາຊົນລາວບັນດາເຜົ່າ, ຊົນຊັ້ນ, ຊັ້ນຄົນ, ສາສະໜາ,ເພດ,ໄວ ໃຫ້ມີຄວາມຕື່ນຕົວທາງດ້ານການເມືອງ, ເປັນພົນລະເມືອງດີ, ເສີມຂະຫຍາຍມູນເຊື້ອຄວາມສາມັກຄີ ແລະ ເຂົ້າຮ່ວມໃນການປົກປັກຮັກສາ, ພັດທະນາປະເທດຊາດ ແລະ ທ້ອງຖິ່ນຂອງຕົນ.
- ພິຈາລະນາການລົບລ້າງ ຫລື ໂຈະການປະຕິບັດ ມະຕິ, ຄຳແນະນຳ, ແຈ້ງການ ແລະ ລະບຽບການອື່ນ ຂອງແນວລາວສ້າງຊາດຂັ້ນລຸ່ມ ຫລື ສະເໜີ ໃຫ້ພາກສ່ວນອື່ນທີ່ກ່ຽວຂ້ອງລົບລ້າງ ຫລື ໂຈະ ການ ປະຕິບັດນິຕິກຳດັ່ງກ່າວທີ່ເຫັນວ່າບໍ່ສອດຄ່ອງກັບລະບຽບກົດໝາຍ ຫລື ມະຕິຂອງຕົນ.
- ພິຈາລະນາ ການແຕ່ງຕັ້ງ, ຍົກຍ້າຍ ຫລື ປົດຕຳແໜ່ງ ພະນັກງານແນວລາວສ້າງຊາດຂັ້ນຂອງຕົນ, ການສ້າງຕັ້ງ, ປັບປຸງ ຫລື ຍຸບເລີກ ກົງຈັກຊ່ວຍວຽກຂອງຕົນ; ແນະນຳການສ້າງຕັ້ງ, ປັບປຸງ ຫລື ຍຸບເລີກກົງຈັກການຈັດຕັ້ງ ຂອງແນວລາວສ້າງຊາດຂັ້ນລຸ່ມ.
- ຊອກລາຍຮັບ ດ້ວຍຮູບການຕ່າງໆທີ່ຖືກຕ້ອງຕາມກົດໝາຍເພື່ອນຳໃຊ້ເຂົ້າໃນການເຄື່ອນໄຫວວຽກງານຂອງຕົນ.
- ພົວພັນ ແລະ ຮ່ວມມືກັບອົງການຈັດຕັ້ງຕ່າງໆທີ່ກ່ຽວຂ້ອງທັງພາຍໃນ ແລະ ຕ່າງປະເທດຕາມການລື ການມອບໝາຍຈາກຂັ້ນເທິງຂອງຕົນ.
- ສະຫລຸບ, ລາຍງານວຽກງານແນວລາວສ້າງຊາດໃນຂອບເຂດຄວາມຮັບຜິດຊອບຂອງຕົນຕໍ່ສູນກາງແນວລາວສ້າງຊາດ ແລະ ການຈັດຕັ້ງອື່ນທີ່ກ່ຽວຂ້ອງ ຂອງແຂວງ, ນະຄອນຢ່າງເປັນປົກກະຕິ.
- ປະຕິບັດສິດ ແລະ ໜ້າທີ່ອື່ນ ຕາມທີ່ໄດ້ກຳນົດໄວ້ ໃນລະບຽບກົດໝາຍ.
ມາດຕາ 34. ສິດ ແລະ ໜ້າທີ່ ຂອງແນວລາວສ້າງຊາດ ເມືອງ, ເທດສະບານ
ໃນການຄຸ້ມຄອງວຽກງານແນວລາວສ້າງຊາດແນວລາວສ້າງຊາດເມືອງ, ເທດສະບານມີສິດ ແລະ ໜ້າທີ່ ດັ່ງນີ້:
- ຈັດຕັ້ງປະຕິບັດມະຕິກອງປະຊຸມໃຫຍ່, ກອງປະຊຸມສາມັນ ແລະ ກອງປະຊຸມວິສາມັນຂອງຂັ້ນເທິງ ແລະ ຂອງຕົນໃຫ້ປາກົດຜົນເປັນຈິງ.
- ເຜີຍແຜ່ ແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ກົດລະບຽບ, ໂຄງ
- ການດຳເນີນງານ ແລະ ຄຳແນະນຳ ຂອງແນວລາວສ້າງຊາດ ໃນຂອບເຂດຄວາມຮັບຜິດຊອບຂອງຕົນ.
- ແນະນຳ, ຕິດຕາມ, ຊຸກຍູ້ ການຈັດຕັ້ງປະຕິບັດວຽກງານ, ລະບຽບກົດໝາຍກ່ຽວກັບແນວລາວສ້າງຊາດ ໃນຂອບເຂດ ເມືອງ, ເທດສະບານ.
- ປຸກລະດົມ, ເຕົ້າໂຮມ, ສຶກສາອົບຮົມປະຊາຊົນລາວບັນດາເຜົ່າ, ຊົນຊັ້ນ, ຊັ້ນຄົນ, ສາສະໜາ, ເພດ, ໄວ ໃຫ້ມີຄວາມຕື່ນຕົວທາງດ້ານການເມືອງ, ເປັນພົນລະເມືອງດີ, ເສີມຂະຫຍາຍມູນເຊoeອຄວາມສາມັກຄີ ແລະ ເຂົ້າຮ່ວມໃນການປົກປັກຮັກສາ, ພັດທະນາປະເທດຊາດ ແລະ ທ້ອງຖິ່ນຂອງຕົນ.
- ພິຈາລະນາການລົບລ້າງ ຫລື ໂຈະການປະຕິບັດ ມະຕິ, ຄຳແນະນຳ, ແຈ້ງການ ແລະ ລະບຽບການອື່ນ ຂອງແນວລາວສ້າງຊາດບ້ານ, ສະເໜີໃຫ້ພາກສ່ວນອື່ນທີ່ກ່ຽວຂ້ອງລ້າງ ຫລື ໂຈະການປະຕິບັດນິຕິກຳດັ່ງກ່າວທີ່ເຫັນວ່າບໍ່ສອດຄ່ອງກັບລະບຽບກົດໝາຍ ຫລື ມະຕິຂອງແນວລາວສ້າງຊາດ.
- ພິຈາລະນາການແຕ່ງຕັ້ງ, ຍົກຍ້າຍ ຫລື ປົດຕຳແໜ່ງພະນັກງານແນວລາວສ້າງຊາດຂັ້ນຂອງຕົນ, ການສ້າງຕັ້ງ, ປັບປຸງ ຫລື ຍຸບເລີກກົງຈັກຊ່ວຍວຽກຂອງຕົນເພື່ອສະເຫນີ ໃຫ້ການຈັດຕັ້ງທີ່ກ່ຽວຂ້ອງພິຈາລະນາ.
- ຊອກລາຍຮັບດ້ວຍຮູບການຕ່າງໆທີ່ຖືກຕ້ອງຕາມກົດໝາຍເພື່ອນຳໃຊ້ເຂົ້າໃນການເຄື່ອນໄຫວຽກງານຂອງຕົນ.
- ສະຫລຸບ, ລາຍງານວຽກງານແນວລາວສ້າງຊາດໃນຂອບເຂດຄວາມຮັບຜິດຊອບຂອງຕົນຕໍ່ແນວລາວສ້າງຊາດ ແຂວງ, ນະຄອນ ແລະ ການຈັດຕັ້ງທີ່ກ່ຽວຂ້ອງ ຂອງເມືອງ, ເທດສະບານຢ່າງເປັນປົກກະຕິ.
- ປະຕິບັດສິດ ແລະ ໜ້າທີ່ອື່ນ ຕາມທີ່ໄດ້ກຳນົດໄວ້ໃນລະບຽບກົດໝາຍ.
ມາດຕາ 35. ສິດ ແລະ ໜ້າທີ່ ຂອງແນວລາວສ້າງຊາດ ບ້ານ
ໃນການຄຸ້ມຄອງວຽກງານແນວລາວສ້າງຊາດແນວລາວສ້າງຊາດບ້ານມີສິດ ແລະ ໜ້າທີ່ດັ່ງນີ້:
- ຈັດຕັ້ງປະຕິບັດມະຕິ ກອງປະຊຸມໃຫຍ່, ກອງປະຊຸມສາມັນ ແລະ ກອງປະຊຸມວິສາມັນຂອງຂັ້ນເທິງ ແລະ ຂອງຕົນໃຫ້ປາກົດຜົນເປັນຈິງ.
- ເຜີຍແຜ່ ແນວທາງນະໂຍບາຍຂອງພັກ, ລະບຽບກົດໝາຍຂອງລັດ, ກົດລະບຽບ,ໂຄງການດຳເນີນງານແລະ ຄຳແນະນຳຂອງແນວລາວສ້າງຊາດໃນຂອບເຂດບ້ານຂອງຕົນ.
- ປຸກລະດົມ, ເຕົ້າໂຮມ, ສຶກສາອົບຮົມ ປະຊາຊົນລາວບັນດາເຜົ່າ, ຊົນຊັ້ນ, ຊັ້ນຄົນ, ສາສະໜາ, ເພດ, ໄວໃຫ້ມີຄວາມຕື່ນຕົວທາງດ້ານການເມືອງ, ເປັນພົນລະເມືອງດີ, ເສີມ ຂະຫຍາຍມູນເຊື້ອອຄວາມສາມັກຄີ ແລະ ເຂົ້າຮ່ວມໃນການປົກປັກຮັກສາ ແລະ ພັດທະນາປະເທດຊາດ ແລະ ບ້ານຂອງຕົນ.
- ເຂົ້າຮ່ວມໃນການໄກ່ເກ່ຍຂໍ້ຂັດແຍ່ງຕ່າງໆ ພາຍໃນປະຊາຊົນ ຕາມຂອບເຂດຄວາມຮັບຜິດຊອບຂອງຕົນ.
- ຕິດຕາມ ການເຄື່ອນໄຫວວຽກງານຂອງແນວລາວສ້າງຊາດ ແລະ ການພັດທະນາບ້ານຂອງຕົນ.
- ຊອກລາຍຮັບ ດ້ວຍຮູບການຕ່າງໆ ທີ່ຖືກຕ້ອງຕາມກົດໝາຍ ເພື່ອນຳໃຊ້ເຂົ້າໃນການເຄື່ອນໄຫວວຽກງານຂອງຕົນ.
- ສະຫລຸບ, ລາຍງານ ວຽກງານແນວລາວສ້າງຊາດ ໃນຂອບເຂດຄວາມຮັບຜິດຊອບຂອງຕົນຕໍ່ແນວລາວສ້າງຊາດເມືອງ, ເທດສະບານ ແລະ ການຈັດຕັ້ງທີ່ກ່ຽວຂ້ອງຂອງບ້ານ ຢ່າງເປັນປົກກະຕິ.
- ປະຕິບັດສິດ ແລະ ໜ້າທີ່ອື່ນ ຕາມທີ່ໄດ້ກຳນົດໄວ້ໃນລະບຽບກົດໝາຍ
ມາດຕາ 36. ອົງການກວດກາວຽກງານແນວລາວສ້າງຊາດ
ອົງການກວດກາວຽກງານແນວລາວສ້າງຊາດ ແມ່ນ ອົງການດຽວກັນກັບອົງການຄຸ້ມຄອງວຽກງານແນວລາວສ້າງຊາດ ຕາມທີ່ໄດ້ກຳນົດໄວ້ ໃນມາດຕາ 31 ຂອງກົດໝາຍສະບັບນີ້.
ມາດຕາ 37. ສິດ ແລະ ໜ້າທີ່ ຂອງອົງການກວດກາວຽກງານແນວລາວສ້າງຊາດ
ອົງການກວດກາວຽກງານແນວລາວສ້າງຊາດ ມີ ສິດ ແລະ ໜ້າທີ່ດັ່ງນີ້:
- ກວດກາສະພາບການຈັດຕັ້ງປະຕິບັດ ກົດໝາຍ, ກົດລະບຽບ, ໂຄງການດຳເນີນງານ ແລະ ມະຕິກອງປະຊຸມແນວລາວສ້າງຊາດ ຂັ້ນຂອງຕົນ ແລະ ຂັ້ນລຸ່ມ.
- ກວດກາການຄຸ້ມຄອງ, ນຳໃຊ້ ແລະ ປະຕິບັດນະໂຍບາຍ ຕໍ່ຄະນະກຳມະການແນວລາວສ້າງຊາດ, ພະນັກງານ ແລະ ລັດຖະກອນຂອງແນວລາວສ້າງຊາດ.
- ກວດກາການຄຸ້ມຄອງ, ນຳໃຊ້ ງົບປະມານ, ວັດຖຸ ແລະ ຊັບສິນ ຂອງແນວລາວສ້າງຊາດ.
- ກວດກາການປົກປ້ອງສິດ ແລະ ຜົນປະໂຫຍດ ຂອງຄະນະກຳມະການແນວລາວສ້າງຊາດ, ພາຄີ, ພະນັກງານ ແລະ ລັດຖະກອນ ຂອງແນວລາວສ້າງຊາດ.
- ເຂົ້າຮ່ວມຕິດຕາມ, ກວດກາການເຄື່ອນໄຫວຂອງອົງການລັດບໍລິຫານ, ສະມາຊິກສະພາແຫ່ງຊາດ, ສານປະຊາຊົນ, ອົງການໄອຍະການປະຊາຊົນ, ພະນັກງານ ແລະ ລັດຖະກອນທົ່ວໄປ.
- ຕິດຕາມ, ກວດກາ ການແກ້ໄຂຂໍ້ຂັດແຍ່ງ ທີ່ເກີດຂຶ້ນ ຕາມຄວາມຮັບຜິດຊອບຂອງຕົນ.
- ສະເໜີນຳໃຊ້ວິທີການ ແລະ ມາດຕະການແກ້ໄຂ ຜົນຂອງການກວດກາ.
- ປະຕິບັດສິດ ແລະ ໜ້າທີ່ອື່ນ ຕາມທີ່ໄດ້ກຳນົດໄວ້ ໃນລະບຽບກົດໝາຍ.
ມາດຕາ 38. ປະເພດການກວດກາ
ການກວດກາມີສອງປະເພດດັ່ງນີ້:
- ການກວດກາພາຍໃນແມ່ນການກວດກາຂອງການຈັດຕັ້ງແນວລາວສ້າງຊາດແຕ່ລະຂັ້ນ.
- ການກວດກາພາຍນອກແມ່ນການກວດກາຂອງການຈັດຕັ້ງ ແລະ ບຸກຄົນພາຍນອກຕໍ່ແນວລາວສ້າງຊາດເຊັ່ນ: ສະພາແຫ່ງຊາດ, ຄະນະກຳມະການກວດກາ, ອົງການກວດກາລັດ, ອົງການກວດສອບແຫ່ງລັດ ແລະ ການກວດກາຂອງພົນລະເມືອງ.
ມາດຕາ 39. ຮູບການການກວດກາ
ຮູບການການກວດກາມີດັ່ງນີ້:
- ການກວດກາປົກກະຕິ ຕາມແຜນການວຽກງານ.
- ການກວດກາໂດຍແຈ້ງໃຫ້ຊາບລ່ວງໜ້າ.
- ການກວດກາແບບກະທັນຫັນ ຊຶ່ງບໍ່ໄດ້ແຈ້ງໃຫ້ຊາບລ່ວງໜ້າ.
ການກວດກາປົກກະຕິ ຕາມແຜນການວຽກງານ ແມ່ນ ການກວດກາທີ່ດຳເນີນໄປຕາມແຜນການຢ່າງເປັນປະຈຳ ແລະ ມີກຳນົດເວລາອັນແນ່ນອນ.
ການກວດກາໂດຍແຈ້ງໃຫ້ຊາບລ່ວງໜ້າແມ່ນການກວດການອກແຜນການເມື່ອເຫັນວ່າມີຄວາມຈຳເປັນຊຶ່ງແຈ້ງໃຫ້ເປົ້າໝາຍຖືກກວດກາຊາບລ່ວງໜ້າການກວດກາແບບກະທັນຫັນ ຊຶ່ງບໍ່ໄດ້ແຈ້ງໃຫ້ຊາບລ່ວງໜ້າ ແມ່ນ ການກວດກາທີ່ຮີບດ່ວນໂດຍບໍ່ໄດ້ແຈ້ງລ່ວງໜ້າ ໃຫ້ເປົ້າໝາຍຖືກກວດກາຊາບ.
ໝວດທີ IX
ລະບອບແບບແຜນ ວິທີເຮັດວຽກຂອງແນວລາວສ້າງຊາດ
ມາດຕາ 40. ລະບອບວິທີເຮັດວຽກ
ແນວລາວສ້າງຊາດມີລະບອບວິທີເຮັດວຽກຕາມຫລັກການລວມສູນປະຊາທິປະໄຕສົມທົບກັບລັກການຕື່ນຕົວ, ສະໝັກໃຈ, ປຶກສາຫາລື ຢ່າງມີປະຊາທິປະໄຕ ເພື່ອຄວາມເປັນເອກະພາບ.ແນວລາວສ້າງຊາດ ເອົາກອງປະຊຸມເປັນບ່ອນປຶກສາຫາລື, ເຮັດວຽກເປັນໝູ່ຄະນະ ແບ່ງຄວາມຮັບຜິດຊອບໃຫ້ບຸກຄົນ ແລະ ຕົກລົງບັນຫາດ້ວຍການລົງມະຕິ ຕາມສຽງສວ່ນຫລາຍ. ຄະນະກຳມະການແນວລາວສ້າງຊາດ ເພີ່ມທະວີຄວາມຮັບຜິດຊອບຂອງຕົນ ໂດຍສົມທົບກັບຄວາມຮັບຜິດຊອບ ຂອງກຳມະການແນວລາວສ້າງຊາດ. ໃນເວລາປະສານສົມທົບກັບພາຄີນັ້ນ ແນວລາວສ້າງຊາດ ຕ້ອງເຄົາລົບລັກສະນະຄວາມເປັນ ເອກະລາດຂອງພາຄີ ດັ່ງກ່າວ.
ມາດຕາ 41. ແບບແຜນວິທີເຮັດວຽກ
ແນວລາວສ້າງຊາດ ເຮັດວຽກu່າງມີແຜນການ, ແບ່ງງານ, ແບ່ງຄວາມຮັບຜິດຊອບ, ມີການກວດກາ, ສະຫລຸບ, ຖອດຖອນບົດຮຽນ ແລະ ປະຕິບັດລະບອບລາຍງານ, ຂໍຄວາມເຫັນຈາກຂັ້ນເທິງຂອງຕົນ, ປະສານສົມທົບກັບການຈັດຕັ້ງຕ່າງໆ ແລະ ພາກສ່ວນອື່ນທີ່ກ່ຽວຂ້ອງ, ພົວພັນ, ຮ່ວມມືກັບຕ່າງປະເທດ ແລະ ອົງການຈັດຕັ້ງສາກົນ ຕາມລະບຽບການ.
ໝວດທີ X
ວັນສ້າງຕັ້ງ, ເຄື່ອງໝາຍ ແລະ ຕາປະທັບ ຂອງແນວລາວສ້າງຊາດ
ມາດຕາ 42. ວັນສ້າງຕັ້ງແນວລາວສ້າງຊາດ
ວັນສ້າງຕັ້ງແນວລາວສ້າງຊາດ ແມ່ນ ວັນທີ 13 ສິງຫາ 1950. ແນວລາວສ້າງຊາດແຕ່ລະຂັ້ນ ຮ່ວມກັບປະຊາຊົນລາວບັນດາເຜົ່າ ແລະ ຊັ້ນຄົນຕ່າງໆ ຈັດຕັ້ງສະເຫລີມສະຫລອງວັນດັ່ງກ່າວ ໃຫ້ເປັນວັນສາມັກຄີປອງດອງທົ່ວປວງຊົນ ໃນທຸກໆປີ ເພື່ອຫວນ ຄືນເຖິງມູນເຊື້ອປະຫວັດສາດ ອັນສະຫງ່າອົງອາດ ແລະ ຜົນງານຂອງຕົນ.
ມາດຕາ 43. ເຄື່ອງໝາຍ
ແນວລາວສ້າງຊາດ ມີເຄື່ອງໝາຍ, ກາໝາຍ ແລະ ທຸງສະເພາະຂອງຕົນ ຊຶ່ງໄດ້ກຳນົດໄວ້ໃນລະບຽບການຕ່າງຫາກ.
ມາດຕາ 44. ຕາປະທັບ
ໃນການເຄື່ອນໄຫວວຽກງານ ແນວລາວສ້າງຊາດ ແຕ່ລະຂັ້ນ ມີຕາປະທັບສະເພາະ ຂອງຕົນຊຶ່ງໄດ້ກຳນົດໄວ້ໃນລະບຽບການຕ່າງຫາກ.
ໝວດທີ XI
ນະໂຍບາຍຕໍ່ຜູ້ມີຜົນງານ ແລະ ມາດຕະການ ຕໍ່ຜູ້ລະເມີດ
ມາດຕາ 45. ນະໂຍບາຍຕໍ່ຜູ້ມີຜົນງານ
ບຸກຄົນ ແລະການຈັດຕັ້ງທີ່ມີຜົນງານດີເດັ່ນ ໃນການປະຕິບັດກົດໝາຍສະບັບນີ້ ເປັນຕົ້ນການປຸກລະດົມ, ເຕົ້າໂຮມຄວາມສາມັກຄີທົ່ວປວງຊົນ ໃຫ້ເປັນປຶກແຜ່ນແໜ້ນໜາ ຈະໄດ້ຮັບການຍ້ອງຍໍ ຫລື ປະຕິບັດນະໂຍບາຍອື່ນ ຕາມລະບຽບການ.
ມາດຕາ 46. ມາດຕະການຕໍ່ຜູ້ລະເມີດ
ບຸກຄົນ ແລະ ການຈັດຕັ້ງ ທີ່ລະເມີດກົດໝາຍສະບັບນີ້ຈະຖືກປະຕິບັດມາດຕະການສຶກສາອົບຮົມ, ກ່າວເຕືອນ, ປະຕິບັດວິໄນ, ປັບໃໝ, ໃຊ້ແທນທາງແພ່ງ ຫລືດຳເນີນຄະດີ ຕາມລະບຽບກົດໝາຍ ແລ້ວແຕ່ກໍລະນີເບົາ ຫລືໜັກ.
ໝວດທີ XII
ບົດບັນຍັດສຸດທ້າຍ
ມາດຕາ 47. ການຈັດຕັ້ງປະຕິບັດ
ລັດຖະບານແຫ່ງສາທາລະນະລັດ ປະຊາທິປະໄຕ ປະຊາຊົນລາວ ແລະ ສູນກາງແນວລາວສ້າງຊາດເປັນຜູ້ຈັດຕັ້ງປະຕິບັດກົດໝາຍສະບັບນີ້.
ມາດຕາ 48. ຜົນສັກສິດ
ກົດໝາຍສະບັບນີ້ ມີຜົນສັກສິດພາຍຫລັງ ເກົ້າສິບວັນ ນັບແຕ່ວັນປະທານປະເທດສາທາລະນະລັດ ປະຊາທິປະໄຕ ປະຊາຊົນລາວ ອອກລັດຖະດຳລັດປະກາດໃຊ້ເປັນຕົ້ນໄປ, ຂໍ້ກຳນົດ, ບົດບັນຍັດໃດ ທີ່ຂັດກັບກົດໝາຍສະບັບນີ້ລ້ວນແຕ່ຖືກຍົກເລີກ.